Mezőgazdasági technikusaink a Táncsics Mihály Mezőgazdasági Iskolával együttműködve 2023.04.16-2023.05.20-ig 5 hetes szakmai gyakorlaton vettek részt Dániában. A diákok az iskola megismerése mellett traktorvezetési, fejési, drón vezetési, lovászati, laboratóriumi gyakorlatokon is kipróbálhatták magukat. 
Sertésvágóhídon, tehenészetben, lovardában jártak, az iskola saját kis állatkertjében tevékenykedtek. Sok előadáson is jelen voltak, ahol megismerkedhettek a dán tyúk húshibridtartással, a fejés rejtelmeivel, a dán mezőgazdaság történetével, valamint Dánia ökológiai gazdálkodási formáival is. 
Hétvégenként megismerkedhettek Dánia kultúrájával, nemzeti értékeivel.
Kirándultak szarvasparkba, viking múzeumba, Legoland-be, a Tivoli Garden-be, Koppenhágában, és sok egyéb érdekes helyen.

A szakmailag és kulturálisan is tartalmas gyakorlat első felének kísérői Terenyi Szilveszter és Magyar Veronika tanárnő voltak, míg a gyakorlat második felében a partner iskola oktatói segítették a diákok mindennapjait.

